Arān Khubhamgi Lambi

**Nungshiraba Marup,**

Punsi honghanba ngamba, yāmna maru oiba aphaba pāo ama lei, madu kanāgumba amatana nahākki naphamda wāri tourakkhiramdaba yāi. Nahākki wākhalda phāoba khankhiramdaba yāi. Masigi matāngda mikup khara kāithokpiba yāgadra...?

Nahāk karigumba matamda “Ei kanāno?”, “Ei kadāidagi lākpano?”, “Mālem asida eigi punsigi pāndam karino?”, “Ei tāibangpān asida kari touribano?”, “Ei houjik shirabadi kadāida chatkani?” Hāibanachingba wākhal toukhiba leibra.

*Aduga “meeoi amagi thammoida ihāng-hāngna leiriba, apenba leitaba amasung nungngāiba phāodaba asigi maram kari oiramba yābage?”*

Shel, thabak, lan-thum, natraga phajabana meeoibada ashengba harāoba, tangdu-leitāba amasung potthāba piba ngamde hāibasi achumba wāphamni. Nahākki wākhalda meeoibagi khwāidagi maru oiba awātpa adu karino? Karigidamak meeoibana mahākki thammoida leiriba awātpa adu mapung phāhanba ngamdribano, mahākki ningba thungdribashing adu māyoknaba ngamdribano, amasung tongān tongānba lambi amasung pāmbei shijinnaduna mahākna thengnariba awābashing adu khudum chanba ngamdribano? Kanāgumba amana akei-amougi punsi phangnaba hotnabada tongān tongānba makhalgi punsi mahing hingna mashāgi hakchāng amasung thawāibu mānghalli.

Mabuk lāmduna kaptuna mamābu kouriba angāng aduda, shānapot piduna kappa lep’hanba ngamde. Adugumna, eshingda leiba ngāshingda, eshinggi mahut atoppa pot amatana shinba yāroi. Matou asumna, Mapuren’gi thawāidagi shemkhiba, thawāi ama oiriba meeoi amana mahākki thawāigi khourāngba amasung awātpashing adu hakchānggi oiba potshingna mutthatpa amasung kok’hanba ngamloi. Meeoiba Mapuren yāodana hingba ngamloi!

Tāibang meeoiba ināk kaya khullabasu, kaya lāiraba oirabasu, loushing kaya leirabasu, yāmna apangba mee oirabasu, pānggal yāmna kallabasu, mapānggal shollabasu, nongma shoidana shigani hāibagi akiba leinei. Asumna hāinaba lei, “mee amana mālem apumba phanglabasu, mahākki thawāi mānglabadi kari kānnagani?[[1]](#footnote-1)” shiba hāibasi matam pumnamakta meeoibagidamak angakpa amadi wākhal wāningāi oiba wāpham ama oiduna lākli. Masina wāhang hangli madudi meeoibana shiraba matungda kari thokkani? Ashiba amasung shiraba matungda oihougadaba punsiga mari leinaba mashing yāmlaba pāmbei shijinnaduna khangba ngamnaba hotnei. Pāmbeishing adugi manungda karambana pāmbeina achumba oigani? Meeoibana khangba ngamnaba hotnariba pumnamak asidagi, tāibang meeoibana arān-khubham (thawāigi oiba maning tamba) phangnaba hotnari hāibasi mayek shengna uba phang’i.

Masigi matāngda nahākna karigumba wākhal tourabadi - eikhoigi punsi asi tamba ngamde hāiba ngammi? Mikup kharagi matungda nahākki punsida kari oirakpa yābage hāibadu nahāk tashengna khangba ngambra? Nahākna nahākki houjik oiriba punsi amasung tungda oirakkadaba punsi adugi maramda khangdaba maramna, nahākna arān-khubhamgi maramda khangba pāmbirabadi, eikhoi shidringei mamāngda maru oiba achumba khara khangba mathou tāi. Nahāk yāningbrā?

**Meeoiba Hāibasi Kanāno?**

Meeoiba hāibasi Mapuren’gi shaktam louduna amasung Mapuren’ga mānnana shemba thawāigi oiba khutshem amani.[[2]](#footnote-2) meeoiba hāibasi apha-phattaba khangba khutshem amani. Meeoiba wākhal khanba ngambagi pānggal matung inna meeoiba achum-arān khanba ngammi. Maram aduna meeoibana toukhiba thabak amasung ngāngkhiba wāheishing adugi pāokhum ishāna pigadabani. Adubu, nākal amaromda, uchek-wāya, sha-shanshingdi meeoibagumna thawāi pānde natraga wākhal khanba ngamde. Maram aduna, makhoida achum-arān anigi khennaba wākhal khanba ngamde. Maram aduna makhoi meeoibagi lamchat-shājatki chatnabi in’gadabani, natraga achumba thabak tougadabani hāiba leite. Maram aduna uchek-wāya amasung sha-shanshingna phattaba touba adu ayol-arān ama oina lounade. Khwāidagi maru oibadi, uchek-wāya amasung sha-shanshingda Mapuren’gi maphamda lāining-lāisholgi oiba wāpham leite. Uchek-wāya amasung sha-shanshing asi shiraba matungda icham-chamba uphul, leibāk onkhigani. Lambigi nākalda sha-shan amasung uchekshing shiraduna tāduna leiba ubada eikhoi thoina thou-wa shādaba natra? Karigumba meeoiba ama shirabadi eikhoina ashiba hakchāng luna loui. Lāiraba mee oirabasu natraga chākniba mee oirabasu eikhoina ikāi khumnaba utli amasung awāba phongdok’i.

**Meeoibana Mapurenbu Thiba.**

Mālemgi mapham khudingda, eikhoina lāining-lāisholgi oiba thājaba natraga chatnabigi matung inna thājanaba meeoishing uba phang’i. Mee khudingmak tongān tongānba pāmbei shijinnaduna Mapurenbu khangba pāmmi amasung thiduna lei. Mapurenbu phangba ngamnaba meeoibada yāoriba khourāngba asina maram oiduna eikhoigi lāining-lāisholgi thājaba amasung hotnaribashing asibu chingduna pui. Shibagi akiba asina thouna haptuna meeoiba makhoigi ayol-arānshing koknaba amasung arān-khubham (thawāigi oiba ningtamba) phangnaba hotnei. Kokpiba amasung arān-khubham phangnaba meeshingna lāining-lāishon’gi khongchat, meegi mateng pāngba, katthokpa, lāining-lāisholga mari leinaba thou touduna tongān tongānba pāmbeishing shijinnei.

*Aduna hangningba wāhangdi tāibang meeoibana hāiriba thabakshing asi touduna arān-khubham phangba ngamgani hāibasi eikhoi thājabra?*

**Meeoiba – Pokpadagi Ayol-Arān Chenba Mee Amani.**

Achumba chatpa meeoi amatta leite, amatasu leite. Mapurenbu khangba natraga thiba mee kana amatta leite.[[3]](#footnote-3) angāngshingna shaknaba eshei, “Jonny, Jonny. Yes, papa. Eating sugar? No, papa”, kanāgumba amatana Jonny da chini hurānnaba natraga oidaba ngāngnaba tambide. Jonny na chini hurānbata nattana chini chābagi matāngdasu oidaba wa ngāngkhi. Meeoiba ayol-arān chenba mee oiribasi ayol-arān tourubadagi natte, mahoushādagi ayol-arān chenba mee oiba maramnani. Kanāgumba amana ayol-arān’gi thabak tourabadi ayol-arān’gi meenāi oirak’i.[[4]](#footnote-4) meeoibagi thammoi pot khudingmaktagi marou yāmna hei[[5]](#footnote-5) amasung yāmna phatte. Thammoidagi phattaba wākhalshing lāk’i - meehāt-meepun, meetu-meewa lānnaba, lamchat nāidana hak tinnaba, hurānba, arānba shākhi piba, meewa ngāngnaba aduga hāiribashing asina meeoi amagi punsi mānghalli.[[6]](#footnote-6) wāyel shangda wāyel touba matamda hurānba mee adubu hurānba mee hāina koui maramdi mahākna hurānbagi thabak adu toukhi. Ashengbadi mee adu mahoushādagi hurānba ama oiba maramna hurānbagi thabak touribani.

**Ayol-arān’gi potlum amasung cheirāk**

Ayol-arānna meeoibabu Mapurendagi lāpna leihalle. Ayol-arānna Mapuren amasung tāibang meeoibagi marakta yeknaba ama oihalle. Ayol-arānna tāibang meeoibabu achumba amasung ashengba Mapuren’gi ashāobagi makhāda tāhalle. Meeoibana touba ayol-arān khudingmak tashengna madu Mapuren’gi māyokta touba ayol-arānni. Ayol-arān’gi potlum asina potlum khudingmaktagi lumba helli. Tāibang meeoiba ayol-arān’gi cheirāk asidagi nānthoknaba tongān tongānba pāmbei shijinnei. Ayol-arān’gi atoumaldi shibani.[[7]](#footnote-7) meeoiba amuktang shiba hāibasi shoidrabani, madugi matungda achouba wāyel leigani. Mee amana shiraba matungda uphuldagi shemkhiba mahākki hakchāng adu uphulda amuk hankhigani, aduga mahākki thawāi wāyel māngda lepnaba[[8]](#footnote-8) Mapuren’gi manākta hankhigani.

**Lāining-Lāisholna Meeoiba Kanba Ngamgadra?**

Meeoibana mahākki ayol-arān’gi potlum adu koknaba amasung arān-khubham phangnaba aphaba thabakshing toui, meegi mateng pāng’i amasung lāining-lāisholgi thabakshinggi toui. Adum oinamak, mayām asina tāibang meeoiba Mapuren’gi achumba wāyeldagi kanbiba ngamde.

Khudam oina: akibagi mashak oiraba wāyel-kānglonna yādaba thabak ama touruba marāl leiraba mee amana, wāyel shanggi mamāngda leptuna wāyel mapuda asumna hāijei, “angāng oiringeidagi ei aphaba meeshak ama oirakli, ei oidaba wa ngāngkhide natraga meetu-meewa lānnaba thabak amatta toukhide, ei aphaba thabak toukhi amasung meegi mateng kaya pāngkhi.” Houjik wāyel mapuna mee adubu mahākna toukhiba aphaba thabakshing aduda yumpham oiduna mahākna toukhiba akibagi mashak oiraba wāyel-kānglonna yādaba thabak adu kokpigani hāina khanbra? Keidoungeida, mahākpu kokpiroi.

Ayol-arān hāina khangnaba komphutta tāraba mee adu, masha matomta kanba ngamde. Matou asumna lāining-lāishol, wāyel-kānglon, aphaba tambiba amasung pukning thougatpa hāiribashing asina meeoibabu ayol-arān’gi komphuttagi kanbiba ngamde. Meeoiba Kanbiba Mapu amagi mathou tāi!

**Mapuren’gi Mateng**

Mālemda leiriba meeoiba khudingmak ayol-arānda pokle, ayol-arānda hingli, ayol-arānda shiri. Kanāgumba amatana mahākki yumlonnaba amabu karigumba pāmbei shijinnaduna kanbiba ngamde. Kanāgumba amatana atoppa mee amagi punsi kanba ngamde natraga atoppa mee amagi mahut shinduna arānba adugi cheirāk oina Mapurenda laman shingba yāroi. Punsi amagi mahut shinduna pipham thokpa mamal yāmna chāoi. Tāibang meeoibana matam chuppa amasung māngba nāidana hingba ngamnaba madugi mamal oina piba yāba matik chāba mamal amatta leite.[[9]](#footnote-9)

Mamit tāngba mee amana mamit tāngba mee amabu chingduna puba ngamde. Matou asumna, mālem asigi gurushing, ojhāshing, pāo shandokpashing amasung maming leiraba meeshing, makhoi mashāmak ayol-arānda pokle, ayol-arānda hingli amasung ayol-arānda shiri, maram asina makhoina atoppa meeshingbu ayol-arān’gi khuttagi kanbiba ngamde. Mee ama kannaba amasung arān-khubhamgi mamal adukki matik wāng’i, madu kanāgumba amatana piba ngamde.

Adubu, nungshi heiba, meenungsi leiba amasung thoujāl heiba Mapurenna tāibang meeoibabu lomba nāidaba meigi komdagi handokpinaba amasung kanbinaba Mapuren’gi thourāng ama ahoubadagi thourāng touduna thamlaba lomba nāidaba thourāng ama leirammi. Mapurendi achumba amasung achumba wāyel touba Mapurenni, mahākna meeoibagi mathakta mapu oina pālliba ayol-arānbu marāl shiduna, mahākki ashāoba mānghalle.

Mapurenna tāibang meeoibagi ayol-arān’gi cheirāk puba ngamgadaba achumba touba mee amatta phangkhide. Tāibang meeoibabu ayol-arāndagi kanbibagi mamal mee amatana piba ngamkhide. Madugi matungda Mapuren mashāmakna meeoibagi shāiol louduna mālemda lākpiduna, ayol-arān amatta yāodana tāibang meeoibagi ayol-arān’gi cheirāk mahākki mathakta thon’gatpa tākhi.

**Mapuren**

Mapuren kanāno? Mahāk kari mānbage? Mahākki magun karino? Eikhoina mahākki shaktam, lomba nāidaba matik, amasung uba phangdaba magunshing mahākki khutshemshingdagi (mashing thingamdraba thawānmichākshing amasung pāk chāoraba tāibangpān) khangba ngamgani. Mapurendi tāibang-mālem pumnamak asigi leishemba mapuni. Masina eikhoida khanghalli madudi leishemba mapu asi khutshemshing asidagi tongālli. Phambāl pumnamaktagi wāngba henba phambāl amasung tāibang-mālem asigi manungda thamba ngamdaba Mapuren mahākpu, meeoibagi khutna shāba lāishangshingda leihanba ngamgadra? Natraga mahākpu meeoibagi khutna shāba potshak ama oihanba ngamgadra? Mapurendi thawāigi oiba shaktam ama natra?

Mapuren ahingba, uba ngamba, wa ngāngba ngamba amasung mahākki machāshinggi hāijaba tāba ngamba natra? Meeoibagi punsida ashāoba, apāmba, chāothokpa amasung meehou chāoba yāoi. Mapurendi phattaba, ashāoba, chāothokpa amasung meehou chāobana thallaba tāibang meega mānnabra, madugi mahutta achumba chatpa, ashengba, achumba amasung nungshibana pik thanba natra? Mapuren, khwāidagi chāoba, ingam-ngamba, pumnamak touba ngamba, pumnamakpu khangba, mapham khudingda leiba amasung lomba nāidaba - hourakpham amasung polloi oiriba – masha mathanta leiba Mapurenni.

Tashengna, meenungsi heiba Mapuren ama oina mahākki machāshingbu kanbinaba amasung arān-khubham pinaba karigumba khara touramgani. Eikhoi khudingmak hakchānggi marida tāibangpānbagi apokpa ipa ama leibagum, Mapuren eikhoigi thawāigi ipāni.

**Christ Na Toubikhiba Thabak**

Tāibang meeoiba makhoina toukhiba ashoiba, arānba amasung ayol-arānna maram oiduna lomba nāidaba meigi komda tāduna leire. Tāibang meeoibagi ayol-arān’gi cheirāk puba ngamba, punsigi mamal piba ngamba amasung tāibang meeoibabu ayol-arān’gi khuttagi kanbiba ngamba ayol-arān chendaba meeoi amatta mālem mathakta leiramde. Maram aduna lāishinggi Mapuren thawāi ashengbagi mapānna, chahi 2000 gi mamāngda, leishābi Mary gi khutthāngda tāibangpānda pokkhi, mahākki maming Jishu Christ hāina thonkhi. Jishu Christ tāibang meeoibagi mahut shinduna leptuna thamlamba matam aduda ayol-arāndagi arān-khubham pinaba pokkhi.

Jishu ayol-arān yāodana pokkhi. Mahākna mālem asida chahi kunthra-humdoi makhāi ayol-arān yāodana hinglammi, amasung mahākki punsida ayol-arān toukhi hāiba kanāgumba amatana hāiba ngamkhide. Mahāk meeoibagi shāiol louduna pokkhiba, mashāgi mingchat pāmkhide amasung meenāi amagi shaktam loukhiba ingam-ngamba Mapuren aduni. Mahāk Mapuren oijarabasu, mahākna shiba phāoba, u kārongda shiba phāoba hāiba induna mahāk mashābu pukning yāmna nemkhi.[[10]](#footnote-10)

Jishu Christ da Mapuren’gi mapung phāba pumnamak yāoi.[[11]](#footnote-11) mahāk mitna uba ngamdaba Mapuren’gi shaktamni, khutshem pumnamakki ahānba pokpani.[[12]](#footnote-12) mahāk Mapuren’gi matik-mangālgi chumthāngni amasung mahākki ashengba shaktamni[[13]](#footnote-13), amasung mahākna mahākki pānggallaba wāheina tāibang-mālem asibu ngāktuna thamli. Jishu Christ eikhoigi ayol-arān kokpiba ngamba Mapurenni. Mangonda eikhoigi khurumba loushinba ngambagi matik lei. Mangonda thawāi thāba aduga amuk thawāi loushinbagi ngambagi pānggal leirammi.[[14]](#footnote-14)

**Achouba Amasung Mapung Phāraba Katthokpa**

Ee tāba yāodana ayol-arān’gi ushil leite.[[15]](#footnote-15) maram aduna mālem shinba thungna ariba lāining-lāishol kayāna sha-nga hāttuna katpagi chatnabi ngāktuna lākli. Sha-nga katpa pumnamak asi matam pumbagi oina lākkhiba achouba lomba nāidaba katthokpa adugi pāndam oirammi - maramdi shan’gi amasung hamenggi eena ayol-arān louthokpa ngamde.[[16]](#footnote-16) Shan’gi amasung hamenggi katthokpa asi tāibang meeoiba kanbinaba u kārongda Mapurenna masāmakki ayol-arān yāodraba ee tābiduna katthokkhiba adugi pāndam ama oirammi.

Jishu Christ na nahākpu yāmna nungshi, maram aduna mahākna u kārong mathakta nahākki nahut shinbikhi amasung mahākki ee ushil oina tābikhi[[17]](#footnote-17) aduga nahākki ayol-arān, ashoiba, langjakhiba amasung shāpshing adu pubikhi. Jishu Christ gi eena eikhoibu ayol-arān pumnamaktagi shengdoktuna ashengba oihalle.

**U Kārongda Pāngthokkhiba Achouba Katthokpa**

Tashengna, Jishu Christ na eikhoigi anābashing, ashoibashing, lāināshing u kārong mathakta pubikhi.[[18]](#footnote-18) mahākna eikhoigi awābashing adu u kārongda pubikhi. Mahāk eikhoigi arānbashinggidamak ashokpa nangkhi, amasung eikhoigi arānbashinggidamak cheina khāngkhi. Eikhoida ingthaba purakkhiba adugi mamal mahākki mathakta thon’gatkhi. Mahākki ashokpashing aduna eikhoigi anāba phahalle.[[19]](#footnote-19) eikhoi pumnamakki arānba toukhibashing adu Jishu gi mathakta thon’gatkhi. Mahākpu thina otpikhi amasung awāba khāngkhi, adubu mahāk mahākki machindagi wa amatta ngāngkhide. Mahākpu yāo macha amagum sha hātphamda chingduna pukhi amasung yāo matu kakphamda pubada tumminna leirammi.[[20]](#footnote-20) thina ottuna amasung wāyel touduna mahākpu eikhoigi ayol-arān’gidamak u kārongda pāng tingduna hātnaba purammi. Mahākna mashāmakpu ayol-arān’gi katnapot ama oina khutshinnarammi.

Eikhoigi hakchāng phanaba amasung anāba phanaba mahāk ashok aপn nangkhi. Eikhoibu yāipha-nungngāinaba mahāk lāiraba oirakkhi. Eikhoibu arān-khubhamgi phijol thonbinaba mahāk u kārong mathakta maphi shetkhide. Eikhoibu Mapuren’gi mamāngda achumba chatpa mee oiba ngamnaba mahāk ayol-arān oirakkhi. Eikhoi thoujāl phangnaba mahāk shāp ama oirakkhi.

Jishu hāiba ming asigi wāhanthokti “Kanbiba Mapu” hāibani. Mahākpu angakpa pāotāk piba, pānggallaba Mapuren, lomba nāidaba mapa amasung ingthabagi ningthouja hāina koui. Mahāk maram khudingda eikhoigumna, athemba nangkhi, adum oinamak mahāk ayol-arān toukhide. Maram aduna mahākna eikhoigi awātpa leiba maram khudingda amasung athemba nangba matam khudingda mateng pāngba ngammi.[[21]](#footnote-21)

Mahākki maphamda oithokpa ngamdaba amatta leite. Mahākna pumnamakpu hānna leiramba adugumna leihanba ngammi amasung shemjinba ngammi. Jishu gi mingda lāishing mamāi onduna chelli. Nahākna leiriba phibham pumnamak mahākna khang’i. Karigumba nahākna mahākpu thirabadi amasung mangonda thājaba thamlabadi mahākna nahākki nateng shoidana pānggani. Mahākna kokpiba ngamdaba ayol-arān amatta leite. Mahākna nahākki ashoiba amasung potlum adu louthokpa ngamgani, amasung nahākpu ashengba wākhal amaga loinana thoujāl piba ngammi. Jishu na phahanba ngamdaba anāba natraga lāina amatta leite. Mahākki wāhei khaktana tāibang-mālem apumba shemkhiba Mapuren, Jishu na nahākna thengnariba awāba, ningba kāiraba amasung khudong thiba pumnamaktagi kanbiba ngammi.

**Ahāngba Mongpham**

Jishu Christ na eikhoigidamak mahākki ee tābikhi amasung u kārongda shibikhi. Mahākpu phumkhi amasung humnishuba numitta ayol-arān, ashiba, ashibagi leibāk, amambagi pānggalshing amasung mapu oibashingbu māithiba piduna māipāktuna amuk hanna hinggatkhi, amasung meeoibagi phatraba amasung ariba punsi adu hāttokle.

Meeoibagi puwārida Jishu khaktagi mongpham ihāng-hāngna leiri. Ashengba thawāigi matung inna mahākpu matik-mangālga loinana Mapuren’gi machānipa oina lāothokle.

**Karigi Jishu Khakta?**

* Jishu gi pokpada amasung punsida ayol-arān amatta leikhide.
* Jishu na eikhoigi ayol-arān kokpiba ngambagi matik lei.
* Jishu na eikhoigi khurumba loushinba ngammi.
* Phattaba thawāishing phāobana Jishu asi ashengba aduni hāina shākhi pirammi.
* Tāibangpān asigi Kanbiba Mapugi maramda ashengba puyāda wa tākthokpa 300 henna iramba adu Jishu da thunglammi.
* Jishu khakta tāibang meeoiba ayol-arāndagi kanbinaba amasung arān-khubham pibinaba shibikhiba amatta ngāiraba meeshak (Mapuren & mee) aduni.
* Jishu da Mapuren’gi mapung phāraba shaktam pumnamak yāorammi.[[22]](#footnote-22)
* Jishu na hāirammi, “Lambi adusu amasung achumba adusu amasung hingba adusu eini; ei nattana kanāgumba amatta arān-khubham phangba ngamloi.”[[23]](#footnote-23)
* Jishu puwārida maru oiba meeshak amani. Mahākki punsi asi icham chamba phungga wāri amaga mānnade. Mahākki pokpa asi mayāmna mashak khangnaba amasung puwārigi yumpham amani, masina BC amasung AD ani khāidok’i.
* Mahākki nungshiba, ngākpiheibagi punsi amasung tambibana meeoi kayāgi punsida ahongba purakpa ngamkhi - ayol-arān chenba mee phāoba (nakhoigi yeknaba nungshibiyu, nakhoibu otpashinggidamak hāijou, nakhoigi khajāi amada khubākna thārabadi, khajāi ama adusu onshillu – masi mahākki tambiba khara louduna mayāmna shijinnari)
* Jishu gi mongpham khakta ihāng hāngna hāngduna lei. Masina eikhoida tarang-tarang thājaba piri madudi mahākna mahākpu thājabashingsu ashiba amasung ashibagi leibāktagi hinggat’hanba ngammi.

Wāyel yāthanggi thabakna kanāgumba amatta Mapuren’gi mamāngda achumba shak’hanba ngamde; maramdi wāyel yāthanggi mapānna ayol-arān’gi maramda khangba ngammi. Adubu wāyel yāthang nattaba, Jishu Christ da thājabagi mapānna Mapuren’gi phangba achumba chatpa adu thājaba mee khudingna phangba ngamle; khennaba amatta leitre, maramdi mee khudingmak ayol-arān toure amasung Mapuren’gi matik-mangāldagi shotthare. Adubu Jishu Christ da thājaba mee khudingmak Mapuren’gi achumba adu mahākki thoujālna Christ Jishu da leiriba kanbiba adugi mapānna khudol ama oina achumba shak’halle.

**Lāk’u Hāina Kouri**

Jishu na hāi:

* “Awāba amasung potlum puba pumnamak eigi inākta lāk’u, eina nakhoida potthāba pigani.”[[24]](#footnote-24)
* “Kanāgumba khourānglabadi eigi inākta lāksanu aduga thaksanu. Eingonda thājaba mee aduna puyāna asumna hāibagumna, ‘mahākki punsidagi hingbagi eshinggi turelshing chellagani.” [[25]](#footnote-25)
* “Eigi inākta lākpa mee adu eina keidoungeida tānthokloi.” [[26]](#footnote-26)
* “Eingonda lāk’u amasung kanbigani, mālemgi aroiba phāoba; maramdi eihāk Mapurenni, atoppa amatta leite.”[[27]](#footnote-27)
* “Maramdi Mapurenna macha nipābu mālemda mālem asibu wāyel tounaba thārakkhi, amasung mahākki mapānna mālem asi kanbinaba thārakkhi.”[[28]](#footnote-28)
* “Tashengna, eina nakhoida hāiri, eigi wāhei tāba amasung eibu thārakpa mahākpu thājaba mee adu lomba nāidaba punsi phanggani amasung wāyel nangloi, adubu shibadagi hingbada lānthokle.”[[29]](#footnote-29)
* “Nupi amana mahākki khomlāng pithakliba angāng adu kāothokpa ngambra amasung mahākna pokpa machānipa aduda meenungsi uttaba ngambra? Makhoina kāothoklabasu, eina nakhoibu kāothokloi.”[[30]](#footnote-30)
* “Kiganu, maramdi eihāk nakhoiga loinari; kiganu, maramdi eihāk nakhoigi Mapurenni. Eina nakhoibu pānggal kankhat’han’gani, eina nakhoigi nateng pānggani, eina nakhoibu eigi achumba touba khut yetna pamkhatkani.”[[31]](#footnote-31)

**Mapuren’ga lanāi mari leinaba**

Nahākki sorāren’gi napa amasung nahākki shembiba mapu oiriba Mapuren’ga nahāk lanāigi oiba mari thamba yāi. Mahākna mahāk mashābu kanāgumba amatadagi lāpna thamde. Jishu Christ da thājabagi mapānna nahākki ayol-arānshing kokpire amasung nahāk Mapuren’gi machānupa oibagi hak phangle. Mapuren nahākka matam kāithoktuna nahākka wāri shānaba pāmmi, mahāk nahākki wa tānba ngāiduna lei. Nahākki chahi, nahākki phurup, nahākki thājaba, nahākki lāining-lāishol, nahākki shel-thumgi phibham amasung nahākki khunnāigi phibham amabu oirabasu, nahāk Mapuren’gi machāni. Nahāk mahākki mityengda mamal yāmna yāmmi maramdi mahākna nahākpu mahākki eegi mamal piduna leire. Mahākna nahākpu khourāngna ngāiduna leiri. Mahākna mahākki makhut tingthoktuna nahākpu ngāiduna leiri. Karigumba nahākna khu’u kunduna hāijarabadi amasung ashengba Bible pārabadi, nahāk Mapuren’ga lanāigi oiba mari leinaba ngamgani. Nahāk natomta leibagi mathou tāde. Mahāk nahākka loinana lei. Nahākki lāngtaknaba pumnamak mahākki mathakta thānggatlu. Mahākna nahākkidamak khalli. Nahākna māyoknariba khongthāng khuding mahākna loinabigani.

**Arān-khubham phangnaba eina kari tougadage**

Lomba nāidaba meigi komgi cheirāktagi kanbinaba nahākna nahākki thammoida thājaba thamgadabani amasung:

* Nahāk ayol-arān chenba amani amasung ayol-arān toure, nahākki wākhalda khakta nattana nahākki wāhei amasung thabakna ayol-arān toure hāiba yābiyu.
* Nahākpu arān-khubham piba ngamba Kanbiba Mapu ama mathou tāi hāiba khangbiyu.
* Jishu Christ asi nahākki Kanbiba Mapuni amasung nahākki Mapurenni hāiba yābiyu.
* Jishu na nahākki ayol-arān’gi ushil oina u kārongda shikhi hāibasi nahākki thammoida thājabiyu. Jishu nahākkidamak shikhi amasung phumkhi hāiba thājabiyu. Ashibana mahākpu phāduna thamba ngamdaba maramna mahāk numit humnigi matungda mongphamdagi hinggatkhi hāibasi thājabiyu. Maramdi mahākki mingda thājaba amasung mahākpu loushinba mee khudingda mahākna Mapuren’gi macha oibagi hak pibire.

**Khudongchāba Asi Mānghanbiganu**

Mee khuding amuk shiba amasung masigi matungda Jishu gi angouba phambāl mamāngda mahākki achumba wāyel māngda leppa hāibasi yāttuna thamle. Jishu Christ bu makhoi mashāgi Kanbiba Mapu oina loushinduna ayol-arān kokpiba phanglabashing, Jishu ga loinana lomba nāidana hingminnaba lomba nāidana punsi phanggani.

Mapuren arānba toudaba achumba touba maramna, ayol-arānbu cheirāk pidana lemna tokloi. Bible na mayek shengna hāiri madudi Mapuren’gi hingbagi lāirikta maming yāodaba meeoishing adu meigi komda thādagani. Lomba nāidaba meigi komda cheirāk phangba hāibasi yāmna luba wāphamni. Leppa leitana mei chākpa maphamni amasung maduda leiba til shiba nāide. Jishu Christ na eikhoigi ayol-arān’gi mamal pibire aduga mahākna (eikhoigi Kanbiba Mapu) eikhoigi ayol-arānbu mahākki mathakta thon’gatpiduna wāyel tougadaba asidagi nānthokpa ngamgani. Nahākna amuk hanna natraga nahākna masha nathanta mamal pibagi mathou tādre. Nahākki ayol-arān’gi potlum Jishu gi mathakta thon’gatlu.

**Nahākki Punsida Anouba Thabak Ama**

Nungshiraba marup! Mapuren mashāmakna lāirik macha asigi khutthāngdagi nahākki naphamda wa ngāngli. Mālem asi shemba houdringei mamāngdagi mahākna nahākpu nungshiba maramna nahākpu khandokkhi. Mahākna nahākki punsida anouba thabak ama touba houkhre amasung nahākna houjik oiriba punsi asi mapung phāhan’gani. Mahākna nahākki mitki pirāng teithokpigani. Kiganu, thouna phou. Maramdi Mapuren nahākki māikeida lepli, nahākki māyokta kana leppa ngamgani? Mahākna nahāk amasung nahākki imung ngāk-shen’gani. Mahākna nahākki awātpa khudingmak pibigani amasung nahākki apāmba adu mahākki matik-mangālgidamak thunghan’gani. Nahākki mityeng mangonda thammu.

**Houjik Arān Khubhamgi Numitni**

Houjik achāba matamni. Ngasi nahāk arān-khubham phangbagi tānja ama phangle. Hayeng nahākkidamak kari oigani nahāk khangde. Nahāk amasung ei eshing manilga chap mānnei, matam khara leiraga māngkhigani.[[32]](#footnote-32) tungda kari oigani hāiba ngamde. Lāirik macha asi nahākki khutta phangba hāibasi maram leitana phangba natte. Jishu Christ na nahākpu yāmna nungshi. Jishu na nungshina nahākpu mahākki ningthou leibākta kouri. Chānbiduna mahākna kourakpa yādaba toubiganu. Chānbiduna mahākki nungshiba adu yādaba toubiganu.

Mahākna mahākki shenglaba khut nahākki naphamda tingthokli. U kārongda mahākki ee tāduna amasung nahākkidamak mahākki punsi katthoktuna nahākpu kanbikhiba Jishu Christ na nahākki awātpa pumnamak pibigani. Jishu na nahākki nateng pāngba ngammi. Jishu na nahākki imunggi mateng pāngbigani amasung ngāk-shenbigani. Mahākna nahākki anāba phahanba ngammi amasung aphaba potshingga loinana nahākpu pelhan’gani. Jishu na nahākpu kanbiba ngammi. Jishu na leptuna nahākki thammoigi thong thilli. Nahākna thong hāngdoktuna mahākpu loushilloidra? Mahāk lāktuna nahākka loinana leiminnaba pāmmi.

Ningshingjaba: karigumba nahākna Jishu Christ gi maramda henna khangninglabadi, chānbiduna google store dagi bible app louthabiyu amasung pābiyu. Bible pāduna nahākna ibungngo Jishu Christ gi nungshiba khangba ngamgani.

1. Ref: Mark 8:36 [↑](#footnote-ref-1)
2. Ref Gen 1:27 [↑](#footnote-ref-2)
3. Ref Rom 3:10 [↑](#footnote-ref-3)
4. Ref John 8:34 [↑](#footnote-ref-4)
5. Ref Jer 17: 9-10 [↑](#footnote-ref-5)
6. Ref Matt 15:19 [↑](#footnote-ref-6)
7. Ref Rom 6:23 [↑](#footnote-ref-7)
8. Ref Ecc 12:7 [↑](#footnote-ref-8)
9. Ref Psalm 49:7-9 [↑](#footnote-ref-9)
10. Ref Phil 2:8 [↑](#footnote-ref-10)
11. Ref Col 2:9-10 [↑](#footnote-ref-11)
12. Ref Col 1:15-16 [↑](#footnote-ref-12)
13. Ref Heb 1:3 [↑](#footnote-ref-13)
14. Ref John 10:17 [↑](#footnote-ref-14)
15. Ref Heb 9:22 [↑](#footnote-ref-15)
16. Ref Heb 10:3-4 [↑](#footnote-ref-16)
17. Ref Heb 2:17 [↑](#footnote-ref-17)
18. Ref 1 Peter 2:24 [↑](#footnote-ref-18)
19. Ref Isaiah 53:5 [↑](#footnote-ref-19)
20. Ref Isaiah 53:7 [↑](#footnote-ref-20)
21. Ref Heb 4:15 [↑](#footnote-ref-21)
22. Ref Col 2:9 [↑](#footnote-ref-22)
23. Ref John 14:6 [↑](#footnote-ref-23)
24. Ref Matt 11:28 [↑](#footnote-ref-24)
25. Ref John 7:37-39 [↑](#footnote-ref-25)
26. Ref John 6:37 [↑](#footnote-ref-26)
27. Ref Isaiah 45:22 [↑](#footnote-ref-27)
28. Ref John 3:17 [↑](#footnote-ref-28)
29. Ref John 5:24 [↑](#footnote-ref-29)
30. Ref Isaiah 49:15-17 [↑](#footnote-ref-30)
31. Reg Isaiah 41:10 [↑](#footnote-ref-31)
32. Ref John 4:14 [↑](#footnote-ref-32)